lv lv lv lv lv lv lv lv lv lv lv de lv lv lv lv lv en lv lv ru lv lv lv fy lt lv lv hu en en lv ca sk hbs_lat es lv id lv lv lv ca lv hbs_lat lv lv lv lv fi lv lv lv lv lv lv lv lv lv lv lv lv lv ru lt en es lv id lv lv lv fi lv lv lv lv ru zh en es lv lv lv lv lv lv lv lv lv lv lv lv lv lv lv lv lv es lv lv lv lv lv lv lv lv nl lv lt lv en nl gl lv lv lv lv lv lv en es lv de ru lv nl en lv nl en lv lv lv lv mn pt eu lt lv lv fr lv lv lv lv lv lv lv lv nl lv lv nl lv lv lv lv lv sl lv en lv lv ru lv lv nl lv lv lv lv
Jelgavas kultūras namā – puzurī ietvertās senās prasmes un vērtības – ZZ.lv
Vārda dienas svin: Rodrigo, Rauls
andra.ozola@zz.lv - 21.09.2022 - 16:23
No 22. septembra Jelgavas kultūras nama izstāžu galerijā ikvienam būs iespēja iepazīties ar salmu rotājumu daudzveidību izstādē “Puzuri”. Savukārt 15. un 16. oktobrī kultūras namā notiks lietišķās mākslas simpozijs “Puzuri. Zīmes un skaņa”. Lekcijās, sarunās, darbnīcās un meistarklasēs interesentiem būs iespēja izzināt un apgūt puzuru darināšanas tradicionālās un laikmetīgās formas, informē Jelgavas pašvaldības Sabiedrisko attiecību pārvaldē.
Tautas lietišķās mākslas un amatniecības izstādi “Puzuri” atklās 22. septembrī pulksten 16 kultūras nama izstāžu galerijā, un tajā būs apkopoti Latvijas un Lietuvas amatu meistaru darinātie puzuri.
Izstādē būs apskatāmi arī jelgavnieces audējas Ausmas Spalviņas darbi – viņa ir viena zināmākajām puzuru darināšanas meistarēm Latvijā. A.Spalviņa jau vairākus gadus popularizē puzuru veidošanas prasmes meistarklasēs un semināros. “Tās ir mūsu senās vērtības, kas jāceļ gaismā!” uzsver meistare. A.Spalviņa stāsta, ka puzuru darināšana ir pazīstama daudzām tautām. Mūsu kaimiņi lietuvieši ar puzuriem rotājuši katoļu baznīcas, dāvinājuši kāzās un kristībās.
“Arī mums kādreiz dažādiem godiem bija sava veida puzuri. Tagad par to liecina kaut vai Kurzemē saglabājies nosaukums – “Kāzu lukturis”. Mūsdienās katrai vajadzībai ir piemērojams savs puzuris, un to nosaka tēma un telpas lielums,” saka A.Spalviņa. Formas un satura ziņā latviešu un lietuviešu puzuri ir ļoti atšķirīgi. “Latviešiem puzuris ir telpiskā zīme, kas iezīmē pasaules modeli, savukārt lietuviešiem tas tiek atveidots kā dārzs – ar putniem, ziediem,” stāsta meistare.
Saturs turpināsies pēc reklāmas.
Plānots, ka izstādē būs apskatāmi arī senie šūpuļi, jo, kā saka A.Spalviņa, mūsu senči cilvēka dzīvē pirmo puzu­ri karināja tieši šūpulī. Izstādē būs eksponēti ne tikai ierastie no salmiem un niedrēm veidotie, bet arī puzuri no māla un stikla.
Izstāde kultūras namā būs apskatāma līdz 30. oktobrim. Savukārt simpoziju “Puzuri. Zīmes un skaņa” sestdien, 15. oktobrī, pulksten 10 atklās stāstījums par Latvijas nemateriālā kultūras mantojuma sarakstu un puzuru darināšanas tradīciju kā daļu no tā. Jāpiebilst, ka puzuri un to darināšana Jelgavā 2021. gadā tika iekļauta šajā sarakstā. To pieteica pašvaldības iestāde “Kultūra” sadarbībā ar A.Spalviņu.
Pēc tam simpozijā sekos dizainera Andreja Broka stāstījums “Puzuris kā latviskās identitātes elements”, kā arī Lietuvas meistaru Vidas Snieč­kuvienes un Jūrates Bitautes salmu rotājumu meistarklase – interesentiem būs iespēja apgūt salmu putniņu, zirdziņu un saulīšu darināšanu. Savukārt A.Spalviņas meistarklasē varēs izzināt tradicionālo puzuru darināšanu. Šo nodarbi viņa uzskata par lielisku laika pavadīšanas veidu: “Tam praktiski nav nepieciešami nekādi materiālie ieguldījumi – vajadzīgs tikai laiks un nelielas iemaņas. Tas ir kā iemācīties burtus, un tad tikai no tevis ir atkarīgs, ko rakstīsi – dzeju, stāstu vai ko citu.”
Saturs turpināsies pēc reklāmas.
Darbnīcas plānotas no pulksten 10 līdz 17, savukārt pulksten 18 notiks cikla pasākums “Vakars ar… Puzuri”. Tā būs vakarēšana ar sarunām,  muzicēšanu un latviešu tradīcijām, kas saistās ar puzuriem. Pasākumā piedalīsies folkloras kopa “Dimzēns”.
Svētdien, 16. oktobrī, pulksten 11 plānotas darbnīcas ģimenēm, ko vadīs meistares Ineta Vēvere un Aija Brikmane. Tajās varēs apgūt dažāda veida puzuru darināšanu. Savukārt simpozija noslēdzošā meistarklase Ligitas Danenbergas vadībā būs veltīta puzuru mūsdienīgajai transformācijai.
Biļetes uz meistarklasēm pieejamas “Biļešu paradīzes” kasēs. Dalības maksa meistarklasēs 15. un 16. oktobrī – 5 eiro, pasākuma “Vakars ar… Puzuri” apmeklējums – 5 eiro, savukārt dalība darbnīcās ģimenēm – bez maksas. Bezmaksas ielūgumus līdz 13. oktobrim var saņemt kultūras nama kasē vai rezervēt pa tālruni 63005421 vai 63005424. Meistarklašu un pasākuma dalībnieki tiks nodrošināti ar visiem nepieciešamajiem materiāliem.
Saturs turpināsies pēc reklāmas.
Izstādi un simpoziju organizē Jelgavas pašvaldības iestāde “Kultūra”  sadarbībā ar Latvijas Nacionālo kultūras centru.
“Mēs ziedam” – sieviešu kora “Vizma” 50 gadu jubilejas koncerts
Pasaules Tūrisma dienas rallijā aicina iepazīt Jelgavas apkārtni
Satiec rakstniekus Grāmatu svētkos Vircavā!
Kamerkora “Mītava” 35 gadu jubilejas koncerts
Sākusies dziesmu pieteikšana Eirovīzijas konkursam
Tikšanās ar dzejnieci un rakstnieci Ziedīti Kalnu Jelgavas Pilsētas bibliotēkā
Lai komentētu, jums jāpiesakās sistēmā.
Teātra izrāde Veronikas Plotņikovas dumpis “Par spīti”
Ražas svētku gadatirgus Jelgavas novadā
Sieviešu kora “Vizma” 50 gadu jubilejas koncerts
Vai esat sagatavojis krājumus ziemai?
Jā, sagatavoju konservus ziemai
Nē, nopirkšu visu veikalā, kad būs nepieciešams
Jā, man ir pilns pagrabs ar kartupeļiem un dārzeņiem
Nē, man tas nav aktuāli
Lai par to domā citi
cilveks@cilveks.lv komentē Universitāte piedāvā apgūt atsevišķus studiju kursus kā klausītājam: “šitā 90ajos es uz filosofijas lekcijām universitātē piestaigāju brīvajā laikā, kad nebij naudas vai ar ko dzert un garlaicīgi.” Sep 21, 13:46
yquoceczvvoajdrkfa@kvhrw.com komentē Antiradars nepalīdzēja: “Proti, NĒ, tas nav antiradars. Tas ir radaru detektors. Antiradars neļautu policijai nomērīt aprīkotās mašīnas ātrumu.” Sep 18, 18:08
valdiskromiss@gmail.com komentē Valdība atbalsta pedagogu darba slodzes līdzsvarošanu un atalgojuma likmes paaugstināšanu: “sadales tīklu un lv valsts mežu vadība” Sep 18, 08:19
Vēlies portālā pārbaudītu un atbildīgu saturu? Atbalsti reģionālo portālu ar ziedojumu. Tas stiprinās kvalitatīvu un neatkarīgu žurnālistiku mūsu novadā.
Izvēlēties summu1 €5 €10 €20 €Cita summa
SIA "Reģionu Mediji"| Reģ. nr.: Reģ. nr.: 50103305231 | Adrese: Andrejostas iela 23, Rīga, LV-1045
Paldies, Jūsu ziedojums EUR ir pieņemts!
Jūsu atbalsts veicinās kvalitatīvas žurnālistikas attīstību Latvijas reģionos.